钦定古今图书集成/明伦汇编/氏族典/第215卷 > 何玉成
## 钦定古今图书集成/明伦汇编/氏族典/第215卷 > 何玉成

按《福清县志》：“玉成，字子纯，时和人。万历癸丑进士，授
工部虞衡司主事，历员外郎，出守廉州。会钦州剧盗
陆德真等拥众跋扈，抚按建议会剿，玉成独持不可，
乃密谕甯应龙竭力反间，贼自相戕。不月馀，二寇授
首制府。时粤西中丞欲开钦州道以通安南，玉成力
争之。亡何，中丞代粤东制府修旧隙，竟以大计归。”